Diari Oficial de la Generalitat Valenciana


Sumari del DOGV 350, del 07-03-1986 (1986/805848)

ORDRE de 14 de febrer de 1986, de la Conselleria d'Economia i Hisenda, per la qual es regulat el procediment de constitució i devolució de fiances.
---------------------------------------------------------------------------------------------------------------------------------------------------

### Dades del document

Número de DOGV
:   350

Data del DOGV
:   07-03-1986

Secció del DOGV
:   ALTRES DISPOSICIONS

Número del document
:   1986/805848


Data del document
:   14-02-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.  
El volum de competències assumides per la Generalitat Valenciana, amb motiu de les transferències efectuades per l'Administració Central, ha incrementat, de manera molí sensible, l'activitat dels Organs de l'Administració Autonòmica.   
Dins d'aquestes activitats ocupen un lloc important totes aquelles relacionades amb la contractació d'obres, serveis i subministraments.   
La formalització dels susdits contractes exigeix, d'acord amb la normativa vigent, la constitució, amb caràcter previ a la licitació, de les fiances provisionals i, posteriorment, la constitució de les fiances definitives pels licitadors que resulten adjudicataris d'aquestos contractes.   
Amb la finalitat de facilitar el compliment d'aquestes obligacions formals als contractistes interessats de participar en les ofertes de l'Administració Autonòmica, és adient la implantació dels mitjans necessaris per tal que, les constitucions i devolucions, en el seu cas, de les fiances provisionals així com definitives, s'efectuen en els Serveis Territorials de la Conselleria d'Economia i Hisenda, amb les economies consegüents per als interessats i la major celeritat en l'actuació administrativa.   
Per tant, d'acord amb allò que estableix l'article 35e) de la Llei 5/1983, de 30 de desembre, de Govern Valencià,   
ORDENE:  
Primer  
La constitució de les fiances, tant les provisionals com les definitives, exigibles pels diversos Organs i ens dependents de la Generalitat Valenciana com a requisit previ a la licitació o contractació, o per qualsevol altre motiu, s'efectuarà a les Tresoreries dels Serveis Territorials de la Conselleria d?Economia i Hisenda.   
La constitució de les fiances, tant les provisionals com les definitives podrà ser en metàl·lic, títols de Deute Públic o mitjançant aval bancari.   
Segon  
La devolució de les fiances se sol·licitarà al Servei Territorial on foren constituïdes i aquest serà qui la portarà a efecte, mitjançant la presentació de la Carta de Pagament original i altres documents necessaris. Tot això sense perjudici que l'interessat la sol·licite davant un altre Servei Territorial d'aquesta Conselleria, d'acord amb el que disposa l'article 66 de la Llei de Procediment Administratiu.   
Tercer  
Si la Carta de Pagament original no pot lliurar-se perquè s'ha extraviat, els Serveis Territorials corresponents sol·licitaran informe de l'autoritat a disposició de la qual hagués estat constituïda perquè conste que aquesta no és en el seu poder i que no té declarada cap responsabilitat que efecte la dita fiança.   
Complert aquest tràmit, es publicarà la pèrdua en el Diari Oficial de la Generalitat Valenciana i, transcorreguts dos mesos sense reclamació de tercer, hom procedirà a la devolució amb certificació juntament al Manament de Pagament, acreditativa d'haver complert aquests requisits.   
Quart  
Els serveis d'Intervenció dels corresponents Serveis Territorials expediran els documents d'Ingrés i de Pagament justificatius de les fiances dipositades i de les seues devolucions.   
Cinqué  
L'import de les fiances que es constitueixen en metàl·lic o en xec conformat s'ingressarà en qualsevol de les entitats de crèdit i estalvi que indica l'article 74, paràgraf 1, de la Llei 4/1984, de 13 de juny, d'Hisenda Pública de la Generalitat Valenciana, que determine la Tresoreria General.   
La disposició del compte, que girarà sota la denominació de «Tresoreria de la Generalitat Valenciana. Fiances», serà conjunta del Director, Tresorer i Interventor Delegat, que hi seran directament o per Delegació.   
Sisé  
El Director del Servei Territorial corresponent serà Ordenador de pagaments en les devolucions de fiances, i actuarà a la vista de la Resolució de devolució, dictada per l'autoritat en favor de la qual fou constituïda la fiança, degudament intervinguda per la Intervenció Delegada.   
DISPOSICIO ADDICIONAL  
El Reial Decret de 19 de novembre de 1929 i disposicions complementàries farà de dret supletori.   
DISPOSICIO FINAL  
La Intervenció General de la Generalitat dictarà les instruccions adients per al desplegament i l'efectivitat d'aquesta Ordre.   
València, 14 de febrer de 1986.   
El Conseller d'Economia i Hisenda,  
ANTONI BIRLANGA I CASANOVA